భారత ఆర్థిక వ్యవస్థ పరిమాణంపై సరస్వత్ అంచనాహైదరాబాద్ (ఆంధ్రజ్యోతి బిజినెస్): భారత ఆర్థిక రంగం 2040 నాటికి 5.6 లక్షల కోట్ల డాలర్లకు (రూ.358 లక్షల కోట్లు) చేరుతుందని అంచనా అని, ఇది సాధించాలంటే నిలకడగా 9 శాతం వృద్ధి రేటును సాధించడం అవసరమని నీతి ఆయోగ్ సభ్యుడు వికె సరస్వత్ అన్నారు. మంగళవారం ఐఎ్సబిలో డీన్స్ స్పీకర్ సీరిస్ ఉపన్యాస కార్యక్రమంలో ‘‘సమ్మిళిత వృద్ధి, వాస్తవమా లేక అసాధ్యమా’’ అనే అంశం మీద మాట్లాడుతూ ఈ లక్ష్యాన్ని సాధించాలంటే  ఆరోగ్య రక్షణ, విద్యా రంగాలపై దృష్టి సారించడం, ఉత్పాదకతలు పెంచడం, మరింత మెరుగైన ఆర్థిక సర్వీసులు అందుబాటులోకి తేవడం, తయారీ రంగాన్ని ఉత్తేజితం చేయడం వంటి చర్యలు అవసరమని తేల్చి చెప్పారు. అయితే మనం ఆ స్థాయిని చేరడానికి ఇంతకు మించిన తరుణం లేదని  చెప్పారు. మన దేశం మౌలిక వసతుల్లో ఇప్పటికీ బాగా వెనుకబడి ఉన్నదన్నారు. అలాగే విద్యారంగంలో నాణ్యత పెరగాలని ఆయన సూచించారు. కళాశాలలు, విశ్వవిద్యాలయాల నుం చి వస్తున్న పట్టభద్రుల్లో ఉద్యోగార్హతలు తక్కువగా ఉంటున్నాయన్న ఫిర్యాదు తరచు వినిపిస్తున్నదేనని ఆయన ఆవేదన ప్రకటించారు. విద్యావంతుల్లో నైపుణ్యాలు పెంచడం చాలా అవసరమని సరస్వత్ నొక్కిచెప్పారు. నైపుణ్యాల శిక్షణలో భాగంగా ఇంతమందికి శిక్షణ ఇస్తున్నాం, అంతమందికి ఇస్తున్నాం అనే గణాంకాలు కాకుండా నాణ్యతపై దృష్టి పెట్టాలని సూచించారు. గత మూడేళ్లలో ప్రభుత్వం తీసుకున్న పలు నిర్ణయాలు, నిర్దేశించుకున్న లక్ష్యాలు దేశాన్ని సమ్మిళిత వృద్ధి పథంలో పయనింపచేస్తూ జోరును పెంచేందుకు దోహదపడేవేనన్నారు. దేశాన్ని మెరుగైన వృద్ధిరేటులో పెట్టడానికి 2034 నాటికి వ్యవసాయ రంగ ఉత్పాదకతలు ప్రస్తుతం ఉన్న హెక్టారుకు 4 టన్నుల నుంచి 7.5 టన్నులకు పెంచడం, బ్యాంకింగ్ సర్వీసుల అందుబాటును 35 శాతం నుంచి 90 శాతానికి పెంచడం, జిడిపిలో తయారీ రంగం వాటాను 25 శాతానికి చేర్చడం, నూరు శాతం విద్యుదీకరణ, డిజిటల్ కనెక్టివిటీని 80 శాతానికి చేర్చడం వంటి లక్ష్యాలు పెట్టుకున్నదని ఆయన వివరించారు. అలాగే సమ్మిళిత వృద్ధిపథంలో భారత్ నిలకడగా పురోగమించేందుకు ప్రభుత్వం గత మూడేళ్లలో స్టార్టప్ ఇండియా, డిజిటల్ ఇండియా, స్కిల్ ఇండియా, అందరికీ ఇళ్లు, జన్ధన్ యోజన, స్మార్ట్ సిటీస్ వంటి ఎన్నో వినూత్న కార్యక్రమాలు చేపట్టిదని తెలిపారు. ఎఫ్డిఐ విధానాలను సరళీకృతం చేయడంతో గత రెండేళ్లలో 26,500 కోట్ల డాలర్ల విలువ గల ఎఫ్డిఐలు దేశానికి వచ్చాయని, భారత్ పెట్టుబడులకు ఆకర్షణీయమైన గమ్యంగా మారిందని ఆయన చెప్పారు. దీర్ఘకాలంగా నిలిచిపోయిన 16 వేల కోట్ల డాలర్ల విలువ గల (రూ.10.24 లక్షల కోట్లు) ఇన్ఫ్రా ప్రాజెక్టుల్లో కదలిక తెచ్చేందుకు తీసుకున్న చర్యల ఫలితంగా పెట్టుబడులు పుంజుకున్నాయని, ఒక్క రోడ్ల అభివృద్ధి విభాగంలోనే గత మూడేళ్లుగా లక్ష కోట్ల డాలర్ల (రూ.64 లక్షల కోట్లు) పెట్టుబడులు వచ్చామని సరస్వత్ చెప్పారు. ద్రవ్యోల్బణం స్థూలంగా అదుపులో ఉండడం కూడా సానుకూలమైన అంశమేనంటూ గత నెలలో కొంత ఊర్థ్వముఖ కదలిక ఏర్పడినా అది 6 శాతం లోపే ఉంటుందని అంచనాగా ఆయన తెలిపారు.స్టార్ట్పలపై రూ.200 కోట్లు గత రెండేళ్ల కాలంలో స్టార్ట్పల ప్రోత్సాహానికి ప్రభుత్వం 200 కోట్ల రూపాయలు ఖర్చు చేసిందని సరస్వత్ చెప్పారు. స్టార్ట్పలకు నిధుల కొరత లేదని, సరికొత్త ఆలోచనలతో ముందుకు రావడం అవసరమని ఆయన పిలుపు ఇచ్చారు. దేశంలో స్టార్ట్పల పట్ల ఉత్సాహం కనబడుతున్న మాట వాస్తవమే అయినా 30 శాతం స్టార్ట్పలు పిందె దశలోనే రాలిపోతున్నాయని ఆయన చెప్పారు. స్టార్టప్ సంస్కృతి అలవరచుకున్నప్పుడే అవి మరింతగా వర్థిల్లుతాయని ఆయన అన్నారు. ఏ టెక్నాలజీ అయినా ఒక దశకు చేరే సరికి సంతృప్త స్థితిని దాటిపోతుందని, ఆ సమయంలో నవకల్పనలే దానికి ప్రాణం పోస్తాయని చెబుతూ అటువంటి నవకల్పనలపై స్టార్ట్పలు దృష్టి సారించాలని సూచించారు.
bhaarata aardhika vyavastha parimaanampai saraswat anchanaahaidaraabaad (aandhrajyoti bijines): bhaarata aardhika rangam 2040 naatiki 5.6 lakshala kotla daalarlaku (roo.358 lakshala kotlu) cherutundani anchana ani, idhi saadhinchaalante nilakadagaa 9 saatam vruddhi retunu saadhinchadam avasaramani neethi aayog sabhyudu vike saraswat annaru. mangalavaaram isblo deans speaker seeris upanyasa kaaryakramamlo ‘‘sammilita vruddhi, vastavama leka asadhyama’’ ane amsam meeda maatlaadutuu ee lakshyaanni saadhinchaalante  aarogya rakshana, vidya rangaalapai drushti saarinchadam, utpaadakatalu penchadam, marinta merugaina aardhika sarveesulu andubaatuloki tevadam, tayaarii rangaanni uttejitam cheyadam vanti charyalu avasaramani telchi cheppaaru. ayithe manam aa sthaayini cheradaaniki intaku minchina tarunam ledani  cheppaaru. mana desham moulika vasatullo ippatikee baga venukabadi unnadannaaru. alaage vidyaarangamlo naanhyata peragaalani aayana suuchimchaaru. kalaasaalalu, vishwavidyaalayaala num chi vastunna pattabhadrullo udyogaarhatalu takkuvagaa untunnayanna firyaadu tarachu vinipistunnadenani aayana aavedana prakatinchaaru. vidyaavantullo naipunyaalu penchadam chala avasaramani saraswat nokkicheppaaru. naipunyaala shikshanalo bhagamga intamandiki sikshana istunnam, antamandiki istunnam ane ganaankaalu kakunda naanhyatapai drushti pettaalani suuchimchaaru. gatha moodellalo prabhutvam teesukunna palu nirnayaalu, nirdesinchukunna lakshyaalu deshaanni sammilita vruddhi pathamlo payanimpachestuu jorunu penchenduku dohadapadevenannaru. deshaanni merugaina vruddhiretulo pettadaaniki 2034 naatiki vyavasaaya ranga utpaadakatalu prastutam unna hectaruku 4 tannula nunchi 7.5 tannulaku penchadam, banking sarveesula andubaatunu 35 saatam nunchi 90 saataaniki penchadam, jidipilo tayaarii rangam vaataanu 25 saataaniki cherchadam, nooru saatam vidyudeekarana, disital kanektivitiini 80 saataaniki cherchadam vanti lakshyaalu pettukunnadani aayana vivarinchaaru. alaage sammilita vruddhipathamlo bharat nilakadagaa purogaminchenduku prabhutvam gatha moodellalo startop india, disital india, skill india, andarikee illu, jandhan yojana, smart cities vanti enno vinuutna kaaryakramaalu chepattidani telipaaru. efdi vidhaanaalanu saralikrutam cheyadamtho gatha rendellalo 26,500 kotla dalarla viluva gala efdilu deshaniki vachaayani, bharat pettubadulaku aakarshaneeyamaina gamyamgaa maarindani aayana cheppaaru. deerghakaalamgaa nilichipoyina 16 vela kotla dalarla viluva gala (roo.10.24 lakshala kotlu) infra praajectullo kadalika tecchenduku teesukunna charyala phalitamgaa pettubadulu punjukunnayani, okka rodla abhivruddhi vibhagamlone gatha moodellugaa laksha kotla dalarla (roo.64 lakshala kotlu) pettubadulu vachamani saraswat cheppaaru. dravyolbanam sthoolamgaa adupulo undadam kuudaa saanukuulamaina amsamenantu gatha nelalo kontha oordhvamukha kadalika erpadina adhi 6 saatam lope untundani anchanaagaa aayana telipaaru.startpalapai roo.200 kotlu gatha rendella kaalamlo startpala prothsaahaaniki prabhutvam 200 kotla roopaayalu kharchu chesindani saraswat cheppaaru. staartpalaku nidhula korata ledani, sarikotta aalochanalatho munduku ravadam avasaramani aayana pilupu icharu. desamlo startpala patla utsaaham kanabadutunna maata vastavame aina 30 saatam startplu pinde dasalone raalipotunnaayani aayana cheppaaru. startop samskruti alavarachukunnappude avi marintagaa vardhillutaayani aayana annaru. e technology aina oka dasaku chere sariki santrupta sthitini daatipotundani, aa samayamlo navakalpanale daaniki praanam postayani chebutuu atuvanti navakalpanalapai startplu drushti saarinchaalani suuchimchaaru.